ร้านนี้อยู่ตรงข้ามตลาดจักจั่น หรือซิคาด้าที่หัวหินนั่นเองค่ะ ร้านชื่อไทยมาก แต่ตกแต่งแบบบ้านฝรั่ง เหมือนในหนังเลย เป็นสีฟ้าพาสเทลทั้งหลังเลย สวยมากๆ น่าถ่ายรูปทุกมุมเลย ที่ร้านขายกาแฟ เบเกอรี่ ไวน์แล้วก็อาหารด้วย วันนี้เราสั่งเค้กส้ม เมนูแนะนำของที่ร้านมากินเค้าบอกว่าเค้กส้มที่นี่ไม่มีส่วนผสมของเนยเลย (หลอกตัวเองว่าอ้วนน้อยลงอีกนิด) เราว่าอร่อยดีนะหวานอมเปรี้ยวนิดๆ เค้กเนื้อนุ่มแน่ ไม่ร่วนๆ หอมกลิ่นส้ม สั่งมากินกับพีชโซดา จะบอกว่ามันไม่เข้ากันอ่ะ อาจจะเพราะพวกอิตาเลียนโซดามันควรจะเข้ากับผลไม้เปรี้ยวๆรึป่าวก็ไม่รู้ เราเลยรูสึกว่ามันซ่าๆหวานๆ รสมันโดดอ่ะ แต่กินกับเค้กส้มก็โอเคแหละ เพื่อนเราสั่งบานอฟฟี่ อันนี้ของโปรดเลย นี่ก็อร่อย ถ้าไม่กินกล้วยนะ คือกล้วยที่เค้าเอามาทำวันนั้นเหมือนมันยังไม่สุกดีอ่ะ มันเลยฝาดๆ เรากับเพื่อนเลยเอากล้วยออกแล้วค่อยกิน ส่วนเครื่องดื่มเพื่อนเราสั่งกีวี่โซดา อันนี้ก็ไม่บาลานซ์กัน มันเปรี้ยวไปหน่อย รวมๆเลยเค้กอร่อย แต่ว่าเครื่องดื่มไม่โอเคนะ บรรยากาศดี ราคามาตรฐานแหละ เหมาะกับการมานั่งชิวๆกับเพื่อน